กะนองมี่นต้า

เจ้าชายกะนอง (; 31 มกราคม 1820 – 2 สิงหาคม 1866) หรือ กะนอง มินธะ พระราชโอรสของ พระเจ้าแสรกแมง กษัตริย์องค์ที่ 8 แห่ง ราชวงศ์โก้นบอง และเป็นพระราชอนุชาของ พระเจ้ามินดง กษัตริย์องค์ที่ 10 ภายหลังจากจบ สงครามอังกฤษ-พม่าครั้งที่สอง เจ้าชายกะนองและ เจ้าชายมินดง ได้ทำการโค่นล้มราชบัลลังก์พระเชษฐาต่างพระมารดา พระเจ้าพุกามแมง กษัตริย์องค์ที่ 9 เจ้าชายมินดงขึ้นสืบราชบัลลังก์เป็นพระเจ้ามินดงส่วนเจ้าชายกะนองได้รับการสถาปนาเป็นรัชทายาทผู้มีสิทธิโดยตรง

เจ้าชายกะนองได้รับพระสมัญญาว่า เจ้าชายแห่งสงคราม รวมถึงได้รับความนิยมจากประชาชนเนื่องจากพระองค์ได้นำวิวัฒนาการสมัยใหม่ของตะวันตกเข้าสู่พม่ารวมถึงส่งเหล่าบัณฑิตไปยังประเทศในทวีปยุโรปและโปรดให้ตั้งโรงสรรพาวุธขึ้น

เจ้าชายกะนองสวรรคตพร้อมกับพระโอรสอีก 3 พระองค์เมื่อวันที่ 2 สิงหาคม ค.ศ. 1866 ที่ ลุตตอ หรือที่ประชุมสภาขุนนางระหว่างการก่อกบฏภายใต้การนำของ เจ้าชายมยีนกู้น (မြင်ကွန်း) และ เจ้าชายมยี่นโกนไดง์ (မြင်းခုံတိုင်) พระราชโอรสของพระเจ้ามินดงที่ประสูติแต่ พระสนมเอกตองชเวเยที่ 1

 ในวัฒนธรรมสมัยนิยม 
มีนักแสดงผู้รับบท เจ้าชายกะนองมี่นต้า ได้แก่

 ทนงศักดิ์ ศุภการ จากละครเรื่อง เพลิงพระนาง (2539)
 อรุชา โตสวัสดิ์ จากละครเรื่อง เพลิงพระนาง (2560)

หมวดหมู่:บุคคลในยุคราชวงศ์โก้นบอง
หมวดหมู่:เจ้าชายพม่า
หมวดหมู่:พระมหาอุปราชาพม่า
หมวดหมู่:เสียชีวิตจากการตัดศีรษะ
หมวดหมู่:เหยื่อฆาตกรรมชาวพม่า